36 



er dækkede af lavt Vand. Til disse sidste Lokalileter hører Westend Salt Pond 

 (Fig. 18 — 19), idetmindste for store Strækningers Vedkommende, idet Vandet er 

 ganske lavt, i hvert Fald langs Bredderne. Den hertil svarende Formation, Man- 

 grove-Formationen, er imidlertid kun svagt repræsenteret; navnlig mangler denne 

 Formations yderste, mest karakteristiske Facies, Rhizophora-Facies, idel Rhizophora 

 mangle ikke findes i Westend Salt Pond, saa vidt jeg har set. Grunden hertil er 

 neppe Vandets Beskaffenhed; hvor salt dette er, ved jeg ganske vist ikke; dets Ud- 

 seende og Temperatur indbød ikke til at gøre noget energisk Forsøg paa af afgøre 

 dette Spørgsmaal ad Smagens Vej; jeg antager, at Mangelen af Rhizojjhora beror 

 paa, at den overhovedet ikke er bleven ført hertil. Heller ikke nogen Avicennia- 

 Facies er udviklet; kun Mangrove-Formationens inderste Facies, Lagu neu 1 aria- 

 Avicennia-Facies, findes paa kortere eller længere Strækninger langs den syd- 

 lige og vestlige Bred, som her alene kommer i Betragtning; Laguncnlaria racemosa 

 og Avicennia nitida og i Regelen tillige Conocnrpus erectiis danner her en ganske 

 smal Bræmme umiddelbart langs Vandkanten. Hvor denne Bræmme ikke var 

 altfor tæt fandtes en Del Batis maritima og især Sesuuium portulacastrum, navnlig i 

 den inderste Rand af Bevoksningen. Paa andre Steder, f. Eks. mellem 4 og 6, 

 mellem 7 og 8 og ved 10 (se Kortet Fig. 17) fandtes den nævnte Laguncularia- 

 Avicennia-Facies ikke, altsaa i det Hele taget ingen af Mangrove-Formationens 

 Fanerofyter. Forholdet var her i Regelen det som ses paa Fig. 19: 



1. Yderst en smal, 2 — 5 Meter bred, sandet, svagt skraanende Strandbred uden 

 Vegetation. 



2. Derpaa, i Randen af en lidt højere Bund, en oftest ganske smal Bræmme 

 af Sesuvium, Batis og Philoxerus uermicularis eller alene af Sesuvium, der 

 her gaar længst ud; denne Sesuvium-Ba ti s-Bevoksning, her den eneste 

 Antydning af en Mangrove-Formation, gaar indefter over i 



3. en ret tæt Sporobolus-Vegetation, der i høj Grad minder om de Bevoks- 

 ninger af Agrostis alba, som findes hos os paa lignende, mere eller mindre 

 tor Sandbund, f. Eks. paa den lave Bund paa Indersiden af Svenske Knolde 

 paa Skallingen. 



Nogle Steder er Sporobolus-Bevoksningen kun lidt blandet med andre lave 

 Planter, især Sesuvium, Philoxerus, Tephrosia cinerea og Canavalia obtusi folia, paa 

 andre Steder findes mere eller mindre tæt indstrøet lave Individer af forskellige 

 Fanerofyter især Conocarpus, Avicennia, Laguncnlaria, Borrichia arborescens, Coccoloba 

 uvifera, Corchorus hirsutus og Ernodea littoralis: en Conocar pus-For mation med 

 Indblanding af Arter især fra de paa ubeskyttet Kyst forekommende Formationer; 

 Conocarpus-Formationen grænser jo ogsaa her op til Coccoloba-Formationen paa 

 den højere liggende Sandbund mellem Westend Salt Pond og Havet. Vi har da 

 her et Forhold, der ganske svarer til det, der findes ved Nordenden af Fanøs Klit- 

 terræn, hvor den sandede Veststrands og de lave Klitters Vegetation mødes med og 

 blandes med Arter fra Formationerne paa den beskyttede Østkyst. 



